CELEX: 52005PC0635
Language: el
Date: 2005-12-07
Title: Πρόταση απόφασης του Συμβουλίου για την τροποποίηση των αποφάσεων 98/161/ΕΚ, 2004/228/ΕΚ και 2004/295/ΕΚ όσον αφορά την παράταση των μέτﾁων για την αποτροπή της φοροδιαφυγής όσον αφορά το φόρο προστιθέμενης αξίας που επιβάλλεται στον τομέα των αποβλήτων

Σημαντική ανακοίνωση νομικού περιεχομένου

|

52005PC0635

Πρόταση απόφασης του Συμβουλίου για την τροποποίηση των αποφάσεων 98/161/ΕΚ, 2004/228/ΕΚ και 2004/295/ΕΚ όσον αφορά την παράταση των μέτρων για την αποτροπή της φοροδιαφυγής όσον αφορά το φόρο προστιθέμενης αξίας που επιβάλλεται στον τομέα των αποβλήτων  /* COM/2005/0635 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 7.12.2005COM(2005)635 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την τροποποίηση των αποφάσεων 98/161/ΕΚ, 2004/228/ΕΚ και 2004/295/ΕΚ όσον αφορά την παράταση των μέτρων για την αποτροπή της φοροδιαφυγής όσον αφορά το φόρο προστιθέμενης αξίας που επιβάλλεται στον τομέα των αποβλήτων(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |110 | Λόγοι υποβολής και στόχοι της πρότασης Βάσει του άρθρου 27 παράγραφος 1 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση, το Συμβούλιο δύναται, προτάσει της Επιτροπής, να επιτρέπει ομοφώνως, σε κάθε κράτος μέλος τη λήψη ειδικών μέτρων, κατά παρέκκλιση από την εν λόγω οδηγία, με σκοπό την απλοποίηση της εισπράξεως του φόρου ή την αποτροπή ορισμένων περιπτώσεων φοροδιαφυγής ή φοροαποφυγής. Με επιστολές που καταχωρήθηκαν στη Γενική Γραμματεία της Επιτροπής στις 3 Αυγούστου 2005, στις 25 Οκτωβρίου 2005 και στις 26 Σεπτεμβρίου 2005, η Ισπανία, οι Κάτω Χώρες και η Ιταλία, αντίστοιχα, ζήτησαν άδεια ανανέωσης των μέτρων παρέκκλισης από το άρθρο 21 ή τα άρθρα 2 και 28α παράγραφος 1 της οδηγίας 77/388/ΕΟΚ. Σύμφωνα με το άρθρο 27 παράγραφος 2 της εν λόγω οδηγίας, η Επιτροπή ενημέρωσε τα άλλα κράτη μέλη, με επιστολές της 6ης Σεπτεμβρίου 2005, της 26ης Οκτωβρίου 2005 και της 24ης Οκτωβρίου 2005, σχετικά με τα αιτήματα αυτά. Η Επιτροπή γνωστοποίησε στην Ισπανία, στις Κάτω Χώρες και στην Ιταλία, με επιστολές της 7ης Σεπτεμβρίου 2005, της 27ης Οκτωβρίου 2005 και της 25ης Οκτωβρίου 2005 αντίστοιχα, ότι είχε στη διάθεσή της όλες τις πληροφορίες που θεωρούσε απαραίτητες για την εξέταση του αιτήματος. |120 | Γενικό πλαίσιο Τα οικεία κράτη μέλη έχουν όλα αντιμετωπίσει στο παρελθόν προβλήματα απώλειας ΦΠΑ στον τομέα των αποβλήτων και της ανακύκλωσης. Η συνηθέστερη κατάχρηση συνίσταται στη μη καταβολή στις φορολογικές αρχές του τιμολογούμενου ΦΠΑ από μικρές επιχειρήσεις που δραστηριοποιούνται στο εμπόριο αποβλήτων, οι οποίες στη συνέχεια εξαφανίζονται χωρίς να αφήνουν ίχνη. Ο παραλήπτης έχει στην κατοχή του τιμολόγιο το οποίο είναι έγκυρο για έκπτωση φόρου, ενώ ταυτόχρονα ο μεταγενεστέρως οφειλόμενος φόρος παραμένει απλήρωτος. Τα προβλήματα αυτά οδήγησαν σε ξεχωριστές παρεκκλίσεις με βάση τις ανάγκες και τις προσεγγίσεις των οικείων κρατών μελών. Ως εκ τούτου, το Βασίλειο της Ισπανίας και η Ιταλία ζήτησαν άδεια, η οποία τους χορηγήθηκε, για εφαρμογή ειδικών μέτρων παρέκκλισης από το άρθρο 21 έως τις 31 Δεκεμβρίου 2005 το αργότερο, ενώ στις Κάτω Χώρες χορηγήθηκε άδεια εφαρμογής ειδικών μέτρων παρέκκλισης από τα άρθρα 2 και 28α παράγραφος 1 έως την ίδια ημερομηνία. Σε περίπτωση που τεθεί σε ισχύ ειδικό καθεστώς για την εφαρμογή του ΦΠΑ στον τομέα των αποβλήτων με τροποποίηση της έκτης οδηγίας για το ΦΠΑ, οι υφιστάμενες αποφάσεις προβλέπουν τη λήξη της άδειας. Επειδή έχουν πειστεί ότι τα συγκεκριμένα μέτρα είναι αποτελεσματικά και ότι εξακολουθεί να είναι αναγκαία η διατήρησή τους, τα οικεία κράτη μέλη ζήτησαν την παράταση των αντίστοιχων αδειών τους. Αν και προτείνεται η αντιστροφή της επιβάρυνσης στον τομέα των αποβλήτων ως εναλλακτική λύση στο πλαίσιο της έκτης οδηγίας σύμφωνα με την πρόταση COM(2005)89 της Επιτροπής για τον περιορισμό του αριθμού των παρεκκλίσεων του άρθρου 27, είναι πολύ αμφίβολο αν θα επιτευχθεί συμφωνία σχετικά με το θέμα αυτό πριν από τις 31 Δεκεμβρίου 2005. Κατά συνέπεια, η παράταση καθίσταται αναγκαία ώστε να εξασφαλιστεί η συνέχεια της νομικής βάσης όσον αφορά τα υφιστάμενα μέτρα. Κατά γενικό κανόνα, το άρθρο 21 παράγραφος 1 στοιχείο α) της οδηγίας 77/388/ΕΟΚ ορίζει ότι ο υποκείμενος στο φόρο που παρέχει αγαθά ή υπηρεσίες οφείλει συνήθως να καταβάλλει το φόρο προστιθέμενης αξίας. Ωστόσο, η Ισπανία και η Ιταλία θα ήθελαν να εξακολουθήσουν να εφαρμόζουν ένα μηχανισμό αντιστροφής της επιβάρυνσης, ο οποίος παρεκκλίνει από το γενικό κανόνα και μεταθέτει την υποχρέωση καταβολής του ΦΠΑ στον υποκείμενο στο φόρο στον οποίο παρέχονται αγαθά ή υπηρεσίες. Όσον αφορά την αγορά αποβλήτων και ανακύκλωσης, το γεγονός αυτό θα έχει ως συνέπεια την απλούστευση της εφαρμογής του φόρου και τη διαφύλαξη του εισοδήματος, εφόσον η καταβολή θα επιβαρύνει το πρόσωπο το οποίο εκπίπτει το ΦΠΑ που επιβάλλεται, αντί για τον πάροχο ο οποίος τείνει να εξαφανίζεται. Μολονότι οι παραδόσεις αγαθών και οι παροχές υπηρεσιών στον εν λόγω τομέα φορολογούνται συνήθως με τον κανονικό συντελεστή, οι Κάτω Χώρες επιθυμούν να διατηρήσουν την παρέκκλισή τους από τα άρθρα 2 και 28α παράγραφος 1, η οποία επιτρέπει την εφαρμογή απαλλαγής, εφόσον πληρούνται ορισμένα πρόσθετα κριτήρια, στις παραδόσεις και ενδοκοινοτικές αποκτήσεις μεταχειρισμένων υλικών και απορριμμάτων. |130 | Υφιστάμενες διατάξεις στον τομέα τον οποίο αφορά η πρόταση Η Γαλλία και η Ελλάδα εφαρμόζουν παρόμοιες παρεκκλίσεις με τις Κάτω Χώρες, στο μέτρο που επιτρέπουν την εφαρμογή απαλλαγής από το ΦΠΑ σε ορισμένες περιπτώσεις στις συναλλαγές που αφορούν νέα βιομηχανικά απορρίμματα και ανακυκλώσιμα υλικά. |141 | Συνοχή με τις λοιπές πολιτικές και στόχους της Ένωσης Άνευ αντικειμένου. |Διαβουλεύσεις με τα ενδιαφερόμενα μερη και εκτιμηση των επιπτώσεων |Διαβουλεύσεις με τα ενδιαφερόμενα μέρη |219 | Δεν ισχύει. |Συγκέντρωση και χρησιμοποίηση εμπειρογνωμοσύνης |229 | Δεν υπήρξε ανάγκη προσφυγής σε εξωτερικούς εμπειρογνώμονες. |230 | Εκτίμηση των επιπτώσεων Η προτεινόμενη απόφαση αποβλέπει στη διατήρηση παρεκκλίσεων οι οποίες απλοποιούν τη διαδικασία επιβολής του φόρου και καταπολεμούν τη φοροδιαφυγή ή φοροαποφυγή στον τομέα του ΦΠΑ. Λόγω του περιορισμένου πεδίου εφαρμογής και του γεγονότος ότι η προτεινόμενη απόφαση απλώς ανανεώνει υφιστάμενες παρεκκλίσεις, οι επιπτώσεις θα είναι ούτως ή άλλως περιορισμένες. |Νομικά στοιχεία της πρότασης |305 | Σύνοψη της προτεινόμενης δράσης Απόφαση για την ανανέωση των αδειών που χορηγήθηκαν έως τις 31 Δεκεμβρίου 2005, αφενός, στις Κάτω Χώρες να εφαρμόζουν απαλλαγή και, αφετέρου, στην Ιταλία και την Ισπανία να εφαρμόζουν αντιστροφή της επιβάρυνσης στις παραδόσεις που πραγματοποιούνται στον τομέα των αποβλήτων. |310 | Νομική βάση Άρθρο 27 παράγραφος 1 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση. |329 | Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Κατά συνέπεια, η αρχή της επικουρικότητας δεν ισχύει. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τον(-ους) ακόλουθο(-ους) λόγο(-ους): |331 | Η παρούσα απόφαση αφορά άδειες που έχουν χορηγηθεί σε ορισμένα κράτη μέλη κατόπιν δικής τους αίτησης και δεν συνιστούν υποχρεώσεις. |332 | Δεδομένου του περιορισμένου πεδίου εφαρμογής της παρέκκλισης, τα ειδικά μέτρα είναι ανάλογα προς τον επιδιωκόμενο στόχο. |Επιλογή του νομικού μέσου |341 | Προτεινόμενα νομικά μέσα: άλλα. |342 | Άλλα μέσα δεν θα ήταν επαρκή για τον(-ους) ακόλουθο(-ους) λόγο(-ους): Σύμφωνα με το άρθρο 27 της έκτης οδηγίας 77/388/ΕΟΚ του Συμβουλίου για την εναρμόνιση των νομοθεσιών των κρατών μελών σχετικά με τους φόρους κύκλου εργασιών, η παρέκκλιση από τους κοινούς κανόνες ΦΠΑ επιτρέπεται μόνο με άδεια του Συμβουλίου που αποφασίζει ομόφωνα ύστερα από πρόταση της Επιτροπής. Η απόφαση του Συμβουλίου είναι το μόνο κατάλληλο νομικό μέσο, επειδή μπορεί να απευθυνθεί σε ένα συγκεκριμένο κράτος μέλος. |Δημοσιονομικές επιπτώσεις |409 | Η πρόταση αυτή δεν έχει καμία δημοσιονομική επίπτωση για τον κοινοτικό προϋπολογισμό. |Συμπληρωματικές πληροφορίες |Ρήτρα επανεξέτασης/αναθεώρησης/λήξης της ισχύος |533 | Η πρόταση περιλαμβάνει μια ρήτρα λήξης της ισχύος. |570 | Λεπτομερής εξήγηση της πρότασης Η πρόταση τροποποιεί μόνο την ημερομηνία λήξης της κάθε επιμέρους απόφασης. Λόγω της διατύπωσης των ισχυουσών παρεκκλίσεων, αυτό θα έχει ως αποτέλεσμα να επιτρέπεται η παρέκκλιση είτε έως τις 31 Δεκεμβρίου 2009 είτε έως την ημερομηνία έναρξης ισχύος της λεγόμενης «οδηγίας εξορθολογισμού» (νυν πρόταση COM(2005)89), που περιλαμβάνει ένα ειδικό καθεστώς για την εφαρμογή του ΦΠΑ στον τομέα των αποβλήτων, ανάλογα με την ημερομηνία που προηγείται. Σύμφωνα με την πρόταση, αυτό θα επιτρέπει σε όλα τα κράτη μέλη να εφαρμόζουν ένα μηχανισμό αντιστροφής της επιβάρυνσης σε ορισμένες παραδόσεις, συμπεριλαμβανομένων των αποβλήτων, έπειτα από διαβούλευση με την επιτροπή ΦΠΑ (η οποία συστάθηκε με το άρθρο 29 της οδηγίας 77/388/ΕΟΚ). Επομένως, το αναφερόμενο ειδικό καθεστώς θα αποτελεί στην ουσία εναλλακτική λύση στο πλαίσιο της έκτης οδηγίας. |1.  ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την τροποποίηση των αποφάσεων 98/161/ΕΚ, 2004/228/ΕΚ και 2004/295/ΕΚ όσον αφορά την παράταση των μέτρων για την αποτροπή της φοροδιαφυγής όσον αφορά το φόρο προστιθέμενης αξίας που επιβάλλεται στον τομέα των αποβλήτων(Τα κείμενα στην ολλανδική, ισπανική και ιταλική γλώσσα είναι τα μόνα αυθεντικά)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:την οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση[1], και ιδίως το άρθρο 27,την πρόταση της Επιτροπής[2],Εκτιμώντας τα ακόλουθα:(1) Σύμφωνα με το άρθρο 27 παράγραφος 1 της οδηγίας 77/388/ΕΟΚ, το Συμβούλιο, αποφασίζοντας ομόφωνα ύστερα από πρόταση της Επιτροπής, μπορεί να παρέχει τη δυνατότητα σε οποιοδήποτε κράτος μέλος να λαμβάνει ειδικά μέτρα, κατά παρέκκλιση από την εν λόγω οδηγία, με στόχο την απλοποίηση της διαδικασίας επιβολής του φόρου προστιθέμενης αξίας (ΦΠΑ) ή την αποτροπή ορισμένων τύπων φοροδιαφυγής ή φοροαποφυγής.(2) Με επιστολή που καταχωρήθηκε στη Γενική Γραμματεία της Επιτροπής στις 25 Οκτωβρίου 2005, οι Κάτω Χώρες ζήτησαν παράταση της απόφασης 98/161/ΕΚ του Συμβουλίου της 16ης Φεβρουαρίου 1998, η οποία επιτρέπει στο Βασίλειο των Κάτω Χωρών να εφαρμόζει μέτρο παρέκκλισης από τα άρθρα 2 και 28α παράγραφος 1 της έκτης οδηγίας 77/388/ΕΟΚ του Συμβουλίου για την εναρμόνιση των νομοθεσιών των κρατών μελών σχετικά με τους φόρους κύκλου εργασιών[3].(3) Με επιστολή που καταχωρήθηκε στη Γενική Γραμματεία της Επιτροπής στις 3 Αυγούστου 2005, η Ισπανία ζήτησε παράταση της απόφασης 2004/228/ΕΚ του Συμβουλίου της 26ης Φεβρουαρίου 1998, η οποία επιτρέπει στην Ισπανία να εφαρμόζει μέτρο παρέκκλισης από το άρθρο 21 της έκτης οδηγίας 77/388/ΕΟΚ του Συμβουλίου για την εναρμόνιση των νομοθεσιών των κρατών μελών σχετικά με τους φόρους κύκλου εργασιών[4].(4) Με επιστολή που καταχωρήθηκε στη Γενική Γραμματεία της Επιτροπής στις 26 Σεπτεμβρίου 2005, η Ιταλία ζήτησε παράταση της απόφασης 2004/295/ΕΚ του Συμβουλίου της 22ας Μαρτίου 2004, η οποία επιτρέπει στην Ιταλία να εφαρμόζει μέτρο παρέκκλισης από το άρθρο 21 της έκτης οδηγίας 77/388/ΕΟΚ του Συμβουλίου για την εναρμόνιση των νομοθεσιών των κρατών μελών σχετικά με τους φόρους κύκλου εργασιών[5].(5) Σύμφωνα με το άρθρο 27 παράγραφος 2 της οδηγίας 77/388/EΟΚ, η Επιτροπή ενημέρωσε τα άλλα κράτη μέλη σχετικά με τα αναφερόμενα αιτήματα. Με επιστολές της 27ης Οκτωβρίου 2005, της 7ης Σεπτεμβρίου 2005 και της 25ης Οκτωβρίου 2005, η Επιτροπή γνωστοποίησε στις Κάτω Χώρες, στην Ισπανία και στην Ιταλία ότι είχε στη διάθεσή της όλες τις πληροφορίες που θεωρούσε απαραίτητες για την εξέταση των επιμέρους αιτημάτων τους.(6) Με την απόφαση 98/161/ΕΚ εξουσιοδοτήθηκαν οι Κάτω Χώρες να εφαρμόσουν, έως τις 31 Δεκεμβρίου 1999, ορισμένα μέτρα για την αποτροπή της φοροδιαφυγής στον τομέα της παράδοσης και της ενδοκοινοτικής απόκτησης μεταχειρισμένων υλικών και απορριμμάτων. Η απόφαση 2000/435/ΕΚ[6] παρέτεινε την ημερομηνία λήξης της απόφασης 98/161/ΕΚ έως τις 31 Δεκεμβρίου 2003. Ακολούθησε η απόφαση 2004/514/ΕΚ[7], η οποία παρέτεινε την άδεια που χορηγήθηκε με την απόφαση 98/161/ΕΚ έως την ημερομηνία έναρξης ισχύος ειδικού καθεστώτος για την εφαρμογή του ΦΠΑ στον τομέα των ανακυκλώσιμων απορριμμάτων ή έως τις 31 Δεκεμβρίου 2005, εάν η τελευταία αυτή ημερομηνία προηγείται.(7) Με την απόφαση 2004/228/ΕΚ εξουσιοδοτήθηκε η Ισπανία να εφαρμόσει μέτρο για την αποτροπή της φοροδιαφυγής όσον αφορά το ΦΠΑ στον τομέα των αποβλήτων. Η απόφαση εκπνέει την ημερομηνία έναρξης ισχύος ειδικού καθεστώτος για την εφαρμογή του ΦΠΑ στον τομέα των ανακυκλώσιμων αποβλήτων ή στις 31 Δεκεμβρίου 2005, εάν η τελευταία αυτή ημερομηνία προηγείται.(8) Με την απόφαση 2004/295/ΕΚ εξουσιοδοτήθηκε η Ιταλία να εφαρμόσει μέτρο για την αποτροπή της φοροδιαφυγής όσον αφορά το ΦΠΑ στον τομέα των ανακυκλώσιμων αποβλήτων. Η απόφαση εκπνέει την ημερομηνία έναρξης ισχύος ειδικού καθεστώτος για την εφαρμογή του ΦΠΑ στον τομέα των ανακυκλώσιμων αποβλήτων ή στις 31 Δεκεμβρίου 2005, εάν η τελευταία αυτή ημερομηνία προηγείται.(9) Τα μέτρα είναι ανάλογα προς τους επιδιωκόμενους στόχους, εφόσον προορίζονται για εφαρμογή σε ειδικές παραδόσεις οι οποίες ενέχουν σοβαρό κίνδυνο φοροδιαφυγής.(10) Οι νομικές και πραγματικές συνθήκες, που δικαιολογούσαν την εφαρμογή των εν λόγω ειδικών μέτρων, δεν έχουν αλλάξει και εξακολουθούν να ισχύουν. Ωστόσο, στις 16 Μαρτίου 2005, η Επιτροπή υπέβαλε πρόταση οδηγίας του Συμβουλίου για την τροποποίηση της οδηγίας 77/388/ΕΟΚ όσον αφορά ορισμένα μέτρα που αποσκοπούν στην απλούστευση της διαδικασίας επιβολής του φόρου προστιθέμενης αξίας και στη συμβολή στην πάταξη των περιπτώσεων φοροδιαφυγής και φοροαποφυγής, καθώς και για την κατάργηση ορισμένων αποφάσεων χορήγησης παρεκκλίσεων[8]. Εάν εγκριθεί, η προτεινόμενη οδηγία θα εξουσιοδοτεί τα κράτη μέλη να ορίζουν το λήπτη ορισμένων παραδόσεων αγαθών ή παροχών υπηρεσιών ως υπόχρεο για την πληρωμή του φόρου προστιθέμενης αξίας.(11) Κατά συνέπεια, είναι απαραίτητο να παραταθεί η εφαρμογή των αποφάσεων 98/161/ΕΚ, 2004/228/ΕΚ και 2004/295/ΕΚ έως τις 31 Δεκεμβρίου 2009 ή έως την ημερομηνία έναρξης ισχύος ειδικού καθεστώτος για την εφαρμογή του ΦΠΑ στον τομέα των ανακυκλώσιμων αποβλήτων που τροποποιεί την οδηγία 77/388/ΕΟΚ, ανάλογα με την ημερομηνία που προηγείται.(12) Η παράταση της παρέκκλισης δεν έχει αρνητικές επιπτώσεις στους ιδίους πόρους της Κοινότητας που προέρχονται από το ΦΠΑ ούτε επηρεάζει το ποσό του ΦΠΑ που οφείλεται στο τελικό στάδιο της κατανάλωσης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στο άρθρο 1 της απόφασης 98/161/EΚ, η ημερομηνία «31 Δεκεμβρίου 2005» αντικαθίσταται από την ημερομηνία «31 Δεκεμβρίου 2009».Άρθρο 2Στο άρθρο 3 της απόφασης 2004/228/EΚ, η ημερομηνία «31 Δεκεμβρίου 2005» αντικαθίσταται από την ημερομηνία «31 Δεκεμβρίου 2009».Άρθρο 3Στο άρθρο 3 της απόφασης 2004/295/EΚ, η ημερομηνία «31 Δεκεμβρίου 2005» αντικαθίσταται από την ημερομηνία «31 Δεκεμβρίου 2009».Άρθρο 4Η παρούσα απόφαση απευθύνεται στο Βασίλειο των Κάτω Χωρών, στο Βασίλειο της Ισπανίας και στην Ιταλική Δημοκρατία.Βρυξέλλες,Για το ΣυμβούλιοΟ Πρόεδρος [1] ΕΕ L 145 της 13.6.1977, σ. 1. Οδηγία όπως τροποποιήθηκε την τελευταία φορά με την οδηγία 2004/66/ΕΚ (ΕΕ L 168 της 1.5.2004, σ. 35).[2] ΕΕ C […] της […], σ. […].[3] ΕΕ L 53 της 24.2.1998, σ. 19. Απόφαση όπως τροποποιήθηκε την τελευταία φορά με την απόφαση 2004/514/ΕΚ (ΕΕ L 219 της 19.6.2004, σ. 11).[4] ΕΕ L 70 της 9.3.2004, σ. 37.[5] ΕΕ L 97 της 1.4.2004, σ. 63.[6] ΕΕ L 172 της 12.7.2000, σ. 24.[7] ΕΕ L 219 της 19.6.2004, σ. 11.[8] COM (2005) 89.